དཔེར་ན།བོད་རྒྱ་འབྲེལ་བའི་སྐོར་ལྟ་བུ་ཆ་བཞག་ན།དེ་ནི་ང་ཚོ་གཅིག་པུའི་ལག་ཏུ་ཡོད་པ་ཞིག་མིན།རྒྱ་ནག་གཞུང་ཕྱོགས་ཀྱི་བསམ་བརྗོད་ལ་ཧ་ཅང་ལྟོས་ཏེ་ཡོད།ང་རང་ཚོ་བཙན་བྱོལ་ནང་ལས་ཀ་བྱེད་རྒྱུ་དེ་དག་སུ་ཞིག་ལ་བསྟུན་དགོས་མེད།སོ་སོས་འཇོན་ན་བྱེད་ས་ཡོད་པ་ཡིན།འཛམ་གླིང་ཐོག་ནས་རྒྱབ་སྐྱོར་བྱེད་མཁན་མང་པོ་ཡོད།ང་རང་ཚོས་འཆར་གཞི་བཟོ་རྒྱུ་དང་ལས་ཀ་སྤུས་དག་བྱ་རྒྱུའི་ལས་འགུལ་བརྩམས་ན་རོགས་རམ་བྱེད་མཁན་ཕལ་ཆེར་ཡོད་པ་ཡིན།དེར་བརྟེན་ངོས་ནས་འདས་པའི་ལོ་ལྔ་བཅུའི་གནས་ཚུལ་ལ་ཕྱི་མིག་བལྟས་ཏེ།འདི་ལོ་བོད་ཕྲུག་ཁྱིམ་སྡེའི་ལོ་འཁོར་དུས་ཆེན་ཐོག་གསལ་པོ་བརྗོད་ཡོད།དེ་རིང་འདི་གར་ཕྱོགས་མཐའ་ནས་མི་མང་པོ་ཞིག་འཛོམས་ཡོད་སྟབས་བསྐྱར་ཟློས་བྱ་འདོད་བྱུང༌།